กฎ กกฎ ก.ค.ฉบับที่1 (พ.ศ. 2523)ออกตามความในพระราชบัญญัติระเบียบข้าราชการครูพ.ศ. 2523ว่าด้วยคุณสมบัติสัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการในก.ค. และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการในอ.ก.ค. กรมอ.ก.ค.จังหวัด และ อ.ก.ค. กรุงเทพมหานคร---------- อาศัยอำนาจตามความในมาตรา6 วรรคสาม มาตรา 7 (2) และมาตรา 19 แห่งพระราชบัญญัติระเบียบข้าราชการครู พ.ศ. 2523 ก.ค.โดยได้รับอนุมัติจากคณะรัฐมนตรีออกกฎ ก.ค. ไว้ดังต่อไปนี้ ข้อ1 ข้าราชการครูผู้มีสิทธิเลือกตั้งผู้แทนข้าราชการครูใน ก.ค. ต้องเป็นข้าราชการครูสังกัดกระทรวงศึกษาธิการ ข้าราชการครูผู้มีสิทธิเลือกตั้งผู้แทนข้าราชการครูในอ.ก.ค. กรม ต้องเป็นข้าราชการครูสังกัดกรมนั้น ข้าราชการครูผู้มีสิทธิเลือกตั้งผู้แทนข้าราชการครูในอ.ก.ค. จังหวัด ต้องเป็นข้าราชการครูสังกัดสำนักงานการประถมศึกษาจังหวัดนั้น ข้าราชการครูผู้มีสิทธิเลือกตั้งผู้แทนข้าราชการครูในอ.ก.ค. กรุงเทพมหานคร ต้องเป็นข้าราชการครูสังกัดสำนักงานการประถมศึกษากรุงเทพมหานคร ข้าราชการครูคนหนึ่งมีเสียงหนึ่งในการลงคะแนนการลงคะแนนเป็นสิทธิเฉพาะตัวจะมอบหมายให้ผู้อื่นลงคะแนนแทนไม่ได้ ข้อ2 ข้าราชการครูผู้มีสิทธิได้รับการเสนอชื่อให้เข้ารับเลือกตั้งเป็นผู้แทน ข้าราชการครูใน ก.ค.ต้องเป็นข้าราชการครูซึ่งสังกัดหน่วยงานทางการศึกษาในหน่วยการเลือกตั้งนั้นและมีตำแหน่งและได้รับเงินเดือนไม่ต่ำกว่าระดับ 7 หรือเป็นข้าราชการครูซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าสิบปี โดยนับถึงวันเลือกตั้ง ข้อ3 ข้าราชการครูผู้มีสิทธิได้รับการเสนอชื่อให้เข้ารับเลือกตั้งเป็นผู้แทนข้าราชการครูใน อ.ก.ค. กรมต้องเป็นข้าราชการครูซึ่งสังกัดหน่วยงานทางการศึกษาในหน่วยเลือกตั้งซึ่งกรมกำหนดและมีตำแหน่งและได้รับเงินเดือนไม่ต่ำกว่าระดับ6 หรือเป็นข้าราชการครูซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าเจ็ดปีโดยนับถึงวันเลือกตั้ง ข้อ4 ข้าราชการครูผู้มีสิทธิได้รับการเสนอชื่อให้เข้ารับเลือกตั้งเป็นผู้แทนข้าราชการครูใน อ.ก.ค. จังหวัด หรือ อ.ก.ค. กรุงเทพมหานครต้องเป็นข้าราชการครูซึ่งสังกัดหน่วยงานทางการศึกษาสังกัดสำนักงานการประถมศึกษาจังหวัดหรือสำนักงานการประถมศึกษากรุงเทพมหานครในหน่วยเลือกตั้งนั้น และมีตำแหน่งและได้รับเงินเดือนไม่ต่ำกว่าระดับ5 หรือเป็นข้าราชการครูซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าเจ็ดปีโดยนับถึงวันเลือกตั้ง ข้อ5 ในการเสนอชื่อข้าราชการครูเข้ารับเลือกตั้งเป็นผู้แทนข้าราชการครูใน ก.ค. อ.ก.ค. กรม อ.ก.ค. จังหวัด หรือ อ.ก.ค.กรุงเทพมหานคร ต้องมีข้าราชการครูไม่น้อยกว่าสิบคนรับรองเว้นแต่กรณีที่หน่วยเลือกตั้งนั้นมีจำนวนข้าราชการครูในสังกัดซึ่งจะเป็นผู้รับรองได้ไม่ถึงสิบคนก็ให้มีข้าราชการครูรับรองเป็นจำนวนไม่ต่ำกว่ากึ่งหนึ่งของจำนวนข้าราชการครูที่มีอยู่ในหน่วยเลือกตั้งนั้นทั้งหมด ข้าราชการครูผู้ได้รับการเสนอชื่อข้าราชการครูผู้เสนอชื่อ และข้าราชการครูผู้รับรองการเสนอชื่อต้องเป็นข้าราชการครูในหน่วยเลือกตั้งเดียวกัน ในหน่วยเลือกตั้งใดถ้ามีข้าราชการครูผู้ได้รับการเสนอชื่อเข้ารับเลือกตั้งเท่ากับจำนวนผู้แทนข้าราชการครูที่พึงมีได้ให้ถือว่าข้าราชการครูผู้นั้นได้รับเลือกตั้งจากข้าราชการครูในหน่วยเลือกตั้งนั้นโดยไม่ต้องมีการเลือกตั้ง ให้ถือว่าข้าราชการครูที่มีตำแหน่งสังกัดอยู่ในหน่วยงานทางการศึกษาในหน่วยเลือกตั้งใดเป็นข้าราชการครูในหน่วยงานทางการศึกษาในหน่วยเลือกตั้งนั้น ข้อ6 ข้าราชการครูจะได้รับการเสนอชื่อเข้ารับเลือกตั้งเป็นผู้แทนข้าราชการครูใน ก.ค. อ.ก.ค. กรม อ.ก.ค. จังหวัด หรือ อ.ก.ค.กรุงเทพมหานคร ในขณะเดียวกันได้เพียงตำแหน่งเดียว ข้อ7 เมื่อผู้แทนข้าราชการครูใน ก.ค. หรือ อ.ก.ค. กรุงเทพมหานคร จะถึงกำหนดพ้นจากตำแหน่งตามวาระ ให้สำนักงาน ก.ค.แจ้งให้กรมในกระทรวงศึกษาธิการที่มีข้าราชการครูในสังกัดทราบล่วงหน้าไม่น้อยกว่าเก้าสิบวันเพื่อให้กรมดำเนินการเลือกตั้งข้าราชการครูในสังกัดเป็นผู้แทนข้าราชการครูใน ก.ค. หรือ อ.ก.ค. กรม หรือ อ.ก.ค. จังหวัดหรือ อ.ก.ค. กรุงเทพมหานครแล้วแต่กรณีให้แล้วเสร็จภายในหกสิบวันนับแต่วันที่ผู้แทนข้าราชการครูคนก่อนพ้นจากตำแหน่ง ข้อ8 ในการดำเนินการเลือกตั้ง ให้กรมมีอำนาจและหน้าที่ ดังนี้ (1)กำหนดหน่วยเลือกตั้ง โดยกำหนดหน่วยงานทางการศึกษาหนึ่งหน่วยหรือหลายหน่วยรวมกันเป็นหน่วยเลือกตั้งหนึ่งหน่วย ทั้งนี้โดยคำนึงถึงจำนวนข้าราชการครูผู้มีสิทธิเลือกตั้งในหน่วยงานทางการศึกษาสถานที่ตั้งหน่วยงานทางการศึกษาและการคมนาคม (2)กำหนดวิธีการและขั้นตอนการดำเนินการเลือกตั้งในรายละเอียด และจำนวนผู้แทนข้าราชการครูในการเลือกตั้งในแต่ละขั้นตอนเพื่อให้การเลือกตั้งดำเนินไปโดยเรียบร้องและเป็นธรรมเท่าที่ไม่ขัดหรือแย้งกับที่กำหนดในกฎ ก.ค.นั้น (3)ประกาศกำหนดหน่วยเลือกตั้ง วิธีการและขั้นตอนการเลือกตั้ง วัน เวลา และสถานที่เลือกตั้ง ทะเบียนรายชื่อผู้มีสิทธิเลือกตั้งปิดไว้โดยเปิดเผยที่หน่วยงานทางการศึกษาก่อนวันเลือกตั้งไม่น้อยกว่าสามสิบวัน ข้อ9 ในการดำเนินการเลือกตั้ง ให้ใช้วิธีออกเสียงลงคะแนนโดยตรงและลับ และให้ถือว่าผู้มีคะแนนสูงสุดเป็นผู้ได้รับเลือกตั้งเป็นผู้แทนข้างราชการครูตามลำดับในกรณีที่มีผู้ได้รับคะแนนสูงสุดเท่ากันหลายคนให้ดำเนินการจับสลากเฉพาะผู้ที่มีคะแนนสูงสุดเท่ากันนั้นเพื่อให้ได้จำนวนผู้ได้รับเลือกตั้งตามจำนวนที่กำหนดไว้ในข้อ8 (2) ให้ผู้ได้รับเลือกตั้งตามความในวรรคหนึ่งเลือกตั้งกันเองโดยวิธีออกเสียงลงคะแนนโดยตรงและลับ ตามวิธีการ ขั้นตอนและจำนวนที่กำหนดไว้ในข้อ 8(2) เพื่อให้ได้ผู้แทนข้าราชการครูใน ก.ค. ตามจำนวนที่กำหนดตามมาตรา 6วรรคหนึ่งและตามสัดส่วนผู้แทนข้าราชการครูกรมต่าง ๆ ตามข้อ 10 หรือผู้แทนข้าราชการครูในอ.ก.ค. กรม ตามจำนวนที่กำหนดไว้ในมาตรา 16 วรรคหนึ่ง หรือผู้แทนข้าราชการครูในอ.ก.ค. จังหวัดตามจำนวนที่กำหนดไว้ตามมาตรา 17 วรรคหนึ่ง หรือผู้แทนข้าราชการครูในอ.ก.ค. กรุงเทพมหานคร ตามจำนวนที่กำหนดไว้ตาม มาตรา 18 วรรคหนึ่ง ในกรณีที่มีผู้ได้รับคะแนนเลือกตั้งสูงสุดในแต่ละขั้นตอนเท่ากันหลายคนให้ดำเนินการจับสลากเฉพาะผู้ที่มีคะแนนเท่ากันนั้น ข้อ10 ผู้แทนข้าราชการครู ซึ่งเป็นกรรมการใน ก.ค. มีสัดส่วน ดังต่อไปนี้ (1)ผู้แทนข้าราชการครู สังกัดสำนักงานคณะกรรมการการประถมศึกษาแห่งชาติจำนวนสี่คน (2)ผู้แทนข้าราชการครู สังกัดกรมสามัญศึกษา จำนวนหนึ่งคน (3)ผู้แทนข้าราชการครู สังกัดสำนักงานปลัดกระทรวงศึกษาธิการ กรมการศึกษานอกโรงเรียน กรมวิชาการ และสำนักงานคณะกรรมการการศึกษาเอกชนจำนวนหนึ่งคน (4)ผู้แทนข้าราชการครู สังกัดกรมอาชีวศึกษา กรมการฝึกหัดครู กรมพลศึกษา กรมศิลปากร และวิทยาลัยเทคโนโลยีและอาชีวศึกษาจำนวนหนึ่งคน ในการเลือกตั้งผู้แทนข้าราชการครูเพื่อเข้าร่วมเป็นกรรมการใน ก.ค. ตาม (3) และ (4) ให้สำนักงาน ก.ค.ดำเนินการให้ผู้แทนข้าราชการครูของกรมตาม (3) หรือ (4) แล้วแต่กรณีเลือกกันเองเป็นกรรมการใน ก.ค. ในกรณีที่มีผู้ได้รับคะแนนเลือกตั้งสูงสุดในแต่ละขั้นตอนเท่ากันหลายคนให้ดำเนินการจับสลากเฉพาะผู้ที่มีคะแนนเท่ากันนั้น ข้อ11 ในกรณีที่ตำแหน่งผู้แทนข้าราชการครูใน ก.ค. อ.ก.ค. กรม อ.ก.ค. จังหวัดหรือ อ.ก.ค. กรุงเทพมหานคร ว่างลงก่อนถึงคราวออกตามวาระให้สำนักงาน ก.ค. หรือกรมดำเนินการให้ผู้ที่ได้รับเลือกตั้งในขั้นตอนสุดท้ายเลือกตั้งกันเองโดยวิธีออกเสียงลงคะแนนโดยตรงและลับเป็นผู้แทนข้าราชการครูในตำแหน่งที่ว่างภายในสี่สิบห้าวันนับแต่วันที่ตำแหน่งว่าง ทั้งนี้ เว้นแต่วาระการดำรงตำแหน่งของผู้แทนข้าราชการครูที่ว่างลงเหลือไม่ถึงเก้าสิบวัน ข้อ12 ให้สำนักงาน ก.ค. เก็บรักษาบัญชีรายชื่อข้าราชการครูที่ได้รับเลือกตั้งจากข้าราชการครูในการเลือกตั้งตามขั้นตอนตามข้อ 9 ไว้จนกว่าผู้แทนข้าราชการครูดังกล่าวถึงคราวออกตามวาระและเลือกผู้แทนข้าราชการครูแทนในตำแหน่งที่ว่างแล้ว ให้ไว้ณ วันที่ 16 ธันวาคม พ.ศ. 2523 สิปปนนท์ เกตุทัตรัฐมนตรีว่าการกระทรวงศึกษาธิการประธาน ก.ค.+---------------------------------------------------------------------------------------------------------+หมายเหตุ:- เหตุผลในการประกาศใช้กฎ ก.ค. ฉบับนี้ คือโดยที่มาตรา 6 วรรคสาม แห่งพระราชบัญญัติระเบียบข้าราชการครู พ.ศ. 2523บัญญัติให้คุณสมบัติ สัดส่วนและวิธีการเลือกตั้งผู้แทนข้าราชการครูในคณะกรรมการข้าราชการครู(ก.ค.) เป็นไปตามที่กำหนดในกฎ ก.ค. และมาตรา 19แห่งพระราชบัญญัติระเบียบข้าราชการครู พ.ศ. 2523 บัญญัติให้คุณสมบัติและวิธีการเลือกตั้งผู้แทนข้าราชการครูใน อ.ก.ค.กรม อ.ก.ค. จังหวัด และ อ.ก.ค. กรุงเทพมหานคร เป็นไปตามที่กำหนดในกฎ ก.ค.จึงจำเป็นต้องออกกฎ ก.ค. นี้